**Dietna prehrana**

V **Otroškem vrtcu Šmarje pri Jelšah** **dietno prehrano uvedemo in ukinemo na podlagi potrdila o medicinsko indicirani dieti za otroka,** ki je opredeljena v z veljavnem katalogu diet.

Potrdilo o medicinsko indicirani dieti lahko izda izbrani zdravnik na primarni ravni (ki naj bi bil specialist pediater ali specialist šolske medicine) ali specialist pediater usmerjen v področje na sekundarni ali terciarni ravni, v skladu z veljavno medicinsko doktrino. Na potrdilu je opredeljena tudi veljavnost predpisane medicinsko indicirane diete (**trajno** ali **začasno**). Trajna potrdila veljajo do preklica ali do izdaje potrdila o morebitni spremembi v dieti in jih ni potrebno obnavljati. Začasna potrdila veljajo do 1 leta in jih je potrebno redno obnavljati v skladu s predpisanim rokom veljavnosti. V nasprotnem primeru se začasno predpisana dieta, po poteku roka veljavnosti, prekine.

Starši ali skrbniki predložijo potrdilo o medicinsko indicirani dieti strokovnim delavcem/kam skupine, v katero je vključen otrok, **ob ugotovljeni bolezni** in **vsakokratni spremembi** ali **prenehanju diete**. Strokovni delavec/ka posreduje kopijo potrdila v kuhinjo enote, v kateri otrok biva ter vodji prehrane, sam/a pa obdrži original potrdila.

Dietni obroki so glede na vrsto alergije ali druge prehranske omejitve načrtovani in izpeljani iz dnevnega jedilnika zdravega otroka. Tako izpeljani jedilniki dajejo čim manjši občutek drugačnosti v krogu sovrstnikov. Priprava, transport in serviranje dietne prehrane potekajo v skladu z internimi *Smernicami priprave dietnih prehrane* in *Smernicami za manipulacijo z živili oz. pripravo hrane v igralnici*. Vsakemu otroku z alergijo, intoleranco ali drugimi prehranskimi omejitvami se posebej posvetimo in mu poskušamo ponuditi čim širši nabor živil ter jedi, ki izključujejo le zanj nevarne alergene.

Pri prehranski oskrbi otrok, ki so vključeni vOtroški vrtec Šmarje pri Jelšah spremljamo najnovejša priporočila in dognanja stroke. Sodelujemo z Zdravstvenim domom Šmarje pri Jelšah po potrebi se obračamo tudi na Pediatrično kliniko Univerzitetnega kliničnega centra Ljubljana ter nenehno iščemo ustrezne načine za prilagoditev in popestritev varne, zdrave in okusne dietne prehrane.

V primeru strogih izločitvenih diet priporočamo osebno srečanje in pogovor s starši. Za vse dodatne informacije pokličite na telefonsko številko **03 8171 591** ali pišite na e-poštni naslov **ida.valek@vrtec-smarje.si**.

*Ida Valek, uni.dipl.inž.živ.teh*
*Vodja prehrane in zdravstveno higienskega režima*